***ÓRATERV***

**A pedagógus neve:** Tornócziné Bondor Csilla

**Műveltségi terület:** művészetek

**Tantárgy: Rajz- és vizuális kultúra**

**Osztály:** 7. évfolyam

**Ideje:**

**Az óra témája:** Impresszionista festészet

**Témakör**: 19. századi művészeti irányzatok

***Az óra cél- és feladatrendszere:***

A fejlesztendő attitűd, készségek, képességek:

* Szóbeli kifejezőeszközök használatának gyakorlása a beszélgetés során.
* Időben való tájékozódás fejlesztése a 19. századról tanultak ismétlésével, rendszerezésével.
* Logikus gondolkodás fejlesztése a már megszerzett ismeretek rendszerezésével.
* Emlékezőképesség fejlesztése a 19. századról tanultak felidézésével.
* Összehasonlító képesség fejlesztése az impresszionista festmények jellegzetességeinek megfigyelése során.
* Analizáló- és szintetizáló képesség fejlesztése a vázlatírás során.
* Szociális kompetencia fejlesztése a csoportmunka során.
* Esztétikai érzék fejlesztése a festmények felismerése, megismertetése során.

***A tanítandó ismeretek (fogalmak, szabályok stb.) és az elérendő fejlesztési szint, tudásszint megnevezése:***

* impresszió
* impresszionista festészet
* fény-árnyék-szín kapcsolata

Legyen képes felismerni az impresszionista festmények jellegzetességeit!

***Az óra didaktikai feladatai:*** *Előzetes ismeretek felidézése, új ismeretközlés, ismeretbővítés*

Beszélgetés, megbeszélés, szemléltetés, magyarázat, játék, tanári- és tanulói ellenőrzés, javítás, értékelés

*Alkalmazott munkaformák:* FOM, EM, CSOM

***Tantárgyi kapcsolatok*:** magyar nyelv és irodalom, történelem

***Felhasznált források:***

Imrehné Sebestyén Margit: A KÉPZELET VILÁGA 7. VIZUÁLIS KULTÚRA TANKÖNYV AZ 5. ÉVFOLYAM SZÁMÁRA, Apáczai Kiadó, Celldömölk (2013)

Imrehné Sebestyén Margit: TANMENETJAVASLAT A VIZUÁLIS KULTÚRA TANÍTÁSÁHOZ A 7. ÉVFOLYAM SZÁMÁRA, Készült: A képzelet világa 7. tankönyv alapján, Apáczai Kiadó, Celldömölk (2013)

Szitakötő folyóirat 46. szám, Liget Műhely Alapítvány (2019)

<http://www.irodalmiradio.hu/femis/muveszetek/3stilus/11szfordulo/11fimpr.htm> letöltés: 2019. 05. 15.

|  |  |  |  |  |  |
| --- | --- | --- | --- | --- | --- |
| **Idő-keret** | **Az óra menete** | **Módszerek, fejlesztési területek** | **Munka-formák** | **Eszközök** | **Megjegyzés** |
| 2’ | ***Óra eleji szervezés*** | Szociális kompetencia | FOM | Tankönyv, füzet | Jelentés, felszerelés előkészítése, csoportalakítás |
| *5’* | ***Óra eleji ismétlés***  *Ki a festő? Mi a festmény címe?* | Képkirakó  Emlékező képesség, szintetizáló képesség | CSOM | Csoportonként 1 db boríték – 1 festmény összedarabolva, ragasztó, A/4 lap | Klasszicista, romantikus festmények  David: Horatiusok esküje  Millet: Kalászszedők  Madarász Viktor: Hunyadi László siratása  Munkácsy Mihály: Siralomház  Táblára kerül |
| 5’ | ***Ismétlés***  *Válogassátok ki a szóhalmazból azokat, amelyek jellemzőek ezekre a festményekre! Tegyétek fel a táblára!* | Összehasonlító képesség, lényegkiemelő képesség | FOM | Szókártyák | beállított, idealizált, műteremben festett, kidolgozott, pontos, sokáig készült, éles kontúrok, részletgazdagság, drámai kompozíció, érzelemgazdagság |
| *5’* | ***Ismeretek bővítése***  *Monet: Impresszió, a felkelő nap* | Beszélgetés, magyarázat, megfigyelés, ellenőrzés, javítás;  Emlékező-képesség, megfigyelő-képesség, szóbeli kifejező-eszközök használata | FOM | Reprodukció a festményről  Szókártyák | Hasonlítsuk össze ezt a festményt az előző feladat képeivel! Fogalmazzátok meg, miben más ez a festmény!  (A megmaradt szókártyák segítenek)  gyorsan készült, pillanatnyi benyomást rögzít, befejezetlen hatású, színes árnyékok, elmosódott, fényképszerű képkivágás, tiszta színfoltok |
| *5’* | ***Ismeretek bővítése***  *Impresszió=*  *pillanatnyi benyomás* | Hangos olvasás, beszélgetés;  Időben való tájékozódás, lényeg-kiemelés | FOM | Tk. 35. o. | Az impresszionisták kiállítása  Kritika 1874-ből  Miért bírálták kezdetben az impresszionistákat? |
| *7’* | ***Képességfejlesztés***  *Írjatok újságcikket, kritikát az impresszionisták kiállításáról 8-10 mondatban!* | Rendszerező képesség, logikus gondolkodás | CSOM | A/4 lap |  |
| 10’ | ***Ismeretek bővítése***  Impresszionista festők:  Claude Monet  Édouard Manet  Auguste Renoir  Edgar Degas  Pissaro  Sisley  Színyei Merse Pál  *Ismerkedjünk meg Claude Monet festőművésszel!* | Szemléltetés, magyarázat, megfigyelés, ellenőrzés, javítás, megfigyelő-képesség, össze-hasonlító képesség,  esztétikai érzék fejlesztése; | FOM | Tk. 34.-36. o.  Tk. 39. o.  Szitakötő 24. o. | Monet alkotásai alapján fogalmazzátok meg az impresszionista festészeti törekvések újításait! |
| 5’ | ***Vázlatírás***  *Jegyezzük le a füzetbe az általatok megfogalmazott jellemzőket!* | Megbeszélés,vázlatírás | EM | Füzet | *Jegyzetkészítés a füzetbe*   * Impresszió=pillanatnyi benyomás * Fény-szín-árnyék kapcsolata * elmosódott körvonalak * gyors festői módszer * látványélmény   I.impresszionista kiállítás: 1874 |
| *1’* | ***Óra végi értékelés –tanulói, tanári, szervezés*** | Értékelés;  Szociális kompetencia | FOM |  |  |